armvectores/hy_wikipedia_2023 huggingface dataset:
Հաֆելզե

Հաֆելզե (գերմ.՝ Havelsee), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 3503 մարդ (ըստ 2010 թվականի դեկտեմբերի 31-ի)։ Տարածքը կազմում է 66,60 կմ²։ Պաշտոնական կոդ՝ 12 0 69 270։
Կոմունան ներառում է 8 քաղաքային շրջան։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
(1881) Շաո

(1881) Շաո (անգլ.՝ Shao), աստերոիդ աստերոիդների հիմնական գոտում։ Հայտնաբերվել է 1940 թվականի օգոստոսի 3-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,166891 ա. մ., առավելագույնը մոտենում է 2,8251 ա. մ. հեռավորության վրա և հեռանում 3,5086 ա. մ.։ Արեգակի շուրջ մեկ ամբողջական պտույտ է կատարում 2058,49 երկրային օրվա ընթացքում, իր ուղեծրով շարժվելով միջինում 0,174886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1881) Շաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիֆթլիկ (Երզնկայի գավառ)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 7 կմ հարավ-արևմուտք, Երզնկա-Կամախ ճանապարհի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իվան Պալանտայ

Իվան Ստեպանովիչ Պալանտայ (Կլյուչնիկով) ռուս.՝ Иван Степанович Палантай (1886 ապրիլի 12 (ապրիլի 24) - 1926, հունիսի 11), խորհրդային կոմպոզիտոր, բանահավաք և մանկավարժ։ ԽՄԿԿ անդամ 1918-ից։ Սովորել է Կազանի երաժշտական ուսումնարանում։ Հիմք է դրել մարիական խմբերգային արվեստի զարգացմանը։ 1923-ին Կրասնոկոկշայսկում (այժմ՝ Ցոշկար Օլա) կազմակերպել է Օրինակելի ժողովրդական երգչախումբ։ Խմբերգային ստեղծագործությունների հեղինակ է, մշակել է ժողովրդական երգեր, կազմել է բազմաթիվ երգարաններ։


== Գրականություն ==
В. Г. Кузнецова, Л. И. Кульшетова, В. И. Чеснокова, Композиторы и музыковеды Республики Марий Эл , Йошкар-Ола , Типография Правительства Республики Марий Эл , 2006 |страницы 115-121, страниц 266.


== Ծանոթագրություններ ==
Սիսոյ Բորոդին

Սիսոյ Բորոդին (ռուս.՝ Сысо́й Капито́нович Бороди́н, հուլիսի 6, 1883(1883-07-06) կամ հուլիսի 18, 1883(1883-07-18), Նիժնե Կուրմոյարսկայա, Second Don Okrug, Դոնի զորքի մարզ, Ռուսական կայսրություն - փետրվարի 20, 1961(1961-02-20), Փարիզ), ռուսական բանակի և Ռուսաստանի ժողովուրդների ազատագրման կոմիտեի գեներալ-մայոր։


== Կենսագրություն ==
Սիսոյ Բորոդինը ծնվել է 1883 թվականին Նիժնե Կուրմոյարսկի ստանիցայում։ 1904 թվականին ավարտել է Նովոչերկասսկի կազակական ուսումնարանը, այնուհետև ծառայել է 6-րդ և 14-րդ Դոնի կազակական գնդերում։    1913 թվականին ավարտել է Նիկոլաևի ռազմական ակադեմիան։


== Ռազմական ծառայություն ==
Բորոդինն Առաջին համաշխարհային պատերազմին մասնակցել է Դոնի 1-ին կազակական դիվիզիայի կազմում։ 1914 թվականի մարտին ստացել է կապիտանի, 1916 թվականի օգոստոսի 15-ին  փոխգնդապետի կոչումներ։ 1916 թվականի նոյեմբերի 27-ին նշանակվում է  14-րդ բանակային կորպուսի շտաբի հանձնարարությունների շտաբ-սպա, որտեղ փոխադրվել էր  1915 թվականի հոկտեմբերին։ 1917 թվականի նոյեմբերի 25-ին Բորոդինը Թուրքեստանյան հրաձգային դիվիզիայի շտաբի պետն էր, բայց մինչև տարեվերջ տեղափոխվում է Դոնի Նիժնե-Կուրմոյարսկի ստանիցա, որտեղ էլ ղեկավարում է ստանիցայի գունդը, որի հետ էլ 1918 թվականի գարնանը  մասնակցում է Ընդհանուրդոնյան խռովությանը, ղեկավարում է Վերին- Կուրմոյարսկի, Ներքին- Կուրմոյարսկի, Նագավսկի, Եսաուլովսկի և Պոտեմկինսկի ստանիցաները։ Նույն գարնանը գնդապետի կոչումով նշանակվում է Կ. Կ. Մամոնտովի ջոկատի շտաբի պետ։ Դոնի ազատագրումից հետո ընտրվում է Զորական Շրջանի անդամ, որտեղ դառնում է Ռազմական հանձնաժողովի նախագահ։ Դրա հետ միաժամանակ Դոնի 8-րդ կորպուսում կատարում էր շտաբի պետի պարտականությունները։ 1919 թվականի փետրվարին, ստանալով գեներալ-մայորի կոչում դառնում է Դոնի Զորական շտաբի պետը և 1920 թվականի մարտին, նահանջի ժամանակ, Նովոռոսիյսկից մեկնում է Ղրիմ։ Վրանգելի Ռուսական բանակի Դոնի 3-րդ դիվիզիայի շտաբի պետն է։


== Էմիգրացիա ==
1920 թվականի նոյեմբերին  ռուսական զորքերը էվակուացվում են Ղրիմից և Բորոդինը ընկնում է Լեմնոս կղզի (Հունաստան)։ Այնուհետև  նա մեկնում է Բուլղարիա, աշխատում է տաքսու վարորդ, 20-ականների սկզբին Սոֆիայում կատարում է Դոնի, Գեորգիևյան, Գունդերովսկու գնդի հրամանատարի պարտականությունները։ Երկրորդ համաշխարհային պատերազմի ժամանակ գեներալ-մայոր Ա. Վ. Տուրկուլայի կորպուսի Դոնի առանձնակի կազակական գնդի հրամանատարն էր։ Այդ կորպուսը մտնում էր Ռուսաստանի ժողովուրդների ազատագրության Կոմիտեի Զինված Ուժերի կազմի մեջ, որը սկսել էր ձևավորվել 1944 թվականին Զալցբուրգի շրջանում (Ավստրիա) Վերմախտի և ԷսԷս-ի  կազմի ռուսական ստորաբաժանումների անձնակազմից, որի ընդհանուր թվաքանակը 5200 մարդ էր.: Գերի է ընկել անգլո-ամերիկյան դաշնակիցների մոտ, բայց խուսափում է ԽՍՀՄ-ին բռնի արտահանձնումից։ 1948 թվականին ընտրվում է  СВОД-ի Ռազմական Խորհրդի անդամ։ 1953 թվականին հանդես է գալիս որպես Արտասահմանում Դոնի ատամանի թեկնածու, բայց հանում է իր թեկնածությունը հօգուտ գեներալ Պ. Կ. Պիսարևի։  Կյանքի վերջին տարիներն անցկացնում է Գանում (Փարիզի արվարձան), որտեղ մահանում է 1961 թվականի փետրվարի 20-ին։ Թաղված է տեղի գերեզմանատանը։


== Ծանոթագրություններ ==


== Արտաքին հղումներ ==
Биография на Хроносе
Զիարեթ (լեռ, Հայկական Պար)

Անվան այլ կիրառումների համար տե՛ս՝ Զիարեթ (այլ կիրառումներ)Զիարեթ, լեռ Հայկական լեռնաշխարհում, Հայկական Պար լեռնահամակարգի կենտրոնական մասում, Արաքս գետի վերին հոսանքի շրջակայքում, վերջինիս աջ կողմում։ Բարձրությունը 2062 մետր է։


== Ծանոթագրություններ ==
Տանձենի Սոսնովսկու

Տանձենի Սոսնովսկու (լատ.՝ Pyrus Sosnovskyi), վարդազգիների ընտանիքի, տանձենի ցեղի բույս։


== Նկարագրություն ==
Տերևաթափ, փոքր ծառ է՝ 2-3 մ բարձրությամբ, կամ խոշոր թուփ է։ Սաղարթը կլորավուն է։ Բնի տրամագիծը հասնում է 5-10 սմ-ի։ Ճյուղերը և ընձյուղները կարճացած են, փշապատ, կարմրավուն կամ դարչնագույն կեղևով, ծածկված բաց մոխրավուն խավով և մանր ոսպնյակներով։ Տերևները մանր են, շեղանկյունաձև կամ էլիպսաձև, 2 հազվադեպ 3 սմ երկարությամբ, 1-1,5 սմ լայնությամբ, սրածայր կամ տափակ գագաթով, երկու կողմից էլ հավասարաչափ ձգված, սեպաձև հիմքով, մերկ և հարթ, կոշտ, վառ կանաչ, վերևի կողմից փայլուն, ներքևի կողմից՝ անփայլ, տերևի թիթեղի վրա միանգամից աչքի ընկնող, դուրս ցցված միջին ջիղով, մանր սղոցաեզր կամ ամբողջաեզր։


== Տարածվածություն ==
Տերևակոթունները բարակ են, աղեղնաձև, երկարությամբ գրեթե տերևաթիթեղին հավասար։ Պտուղները մանր են, կանաչ։ Տիպիկ հայկական էնդեմ է, որը Հայաստանի սահմաններից դուրս չի հանդիպում։ Տարածված է Գառնի գետի ափերի գիհուտներում և Վայքում, Վարդենյաց լեռնանցքի մոտ։ Չափազանց յուրահատուկ ծառատեսակ է. մանր, բաց կանաչավուն տերևները ավելի շուտ նշենի են հիշեցնում, քան տանձենի։ Պահպանության և տարածման արժանի ծառատեսակ է։


== Ծանոթագրություններ ==
Դերսիլ

Դերսիլ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում կամ Սլիվանի գավառակում։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XIX դարի 60-ական թվականներին ուներ 21 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Դերսիլն ուներ 1300 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Եվգենի Կոնոպլյանկա

Եվգենի Օլեգովիչ Կոնոպլյանկա (ուկրաիներեն՝ Євген Олегович Коноплянка, սեպտեմբերի 29, 1989(1989-09-29), Կրոպիվնիցկի, Ուկրաինական ԽՍՀ, ԽՍՀՄ), Ուկրաինացի ֆուտբոլիստ։ Իսպանական «Սևիլյա» թիմի և Ուկրաինայի ազգային հավաքականի կիսապաշտպան։ Նախկինում հանդես է եկել «Դնեպր» ակումբում։ 7 տարեկանում հաճախել է կարատեի։


== Ծանոթագրություններ ==
(8729) Դեկուր

(8729) Դեկուր (անգլ.՝ Descour), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 5-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,414866 ա. մ., առավելագույնը մոտենում է 2,3333 ա. մ. հեռավորության վրա և հեռանում 2,4964 ա. մ.։ Արեգակի շուրջ մեկ ամբողջական պտույտ է կատարում 1370,69 երկրային օրվա ընթացքում, իր ուղեծրով շարժվելով միջինում 0,262642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8729) Դեկուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պյուր (Արդենների գավառ)

Պյուր (ֆր.՝ Pure), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 630 մարդ, բնակչության խտությունը` 96.92 մարդ/կմ²։ Բնակավայրը զբաղեցնում է 6.5 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 35 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 278-ը, իսկ ոչ ակտիվները` 131։ Ակտիվության ցուցանիշը կազմում է 68,0 %։ 278 աշխատունակ մարդկանցից աշխատել է 253 անձ (155 տղամարդ և 98 կին)։ Գործազուրկ են եղել 25 անձ (11 տղամարդ և 14 կին)։ 131 անաշխատունակներից 36-ը եղել են աշակերտներ կամ ուսանողներ, 38-ը` թոշակառուներ, իսկ 57-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սան Պանկրացիո Սալենտինո

Սան Պանկրացիո Սալենտինո (իտալերեն՝ San Pancrazio Salentino), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 10 463 մարդ, բնակչության խտությունը կազմում է 187 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 72026, հեռախոսային կոդ՝ (+39) 0831։
Կոմունայի հովանավոր սուրբն է սուրբ նահատակ Պանկրատիոս Հռոմեացին։ Տոնը նշվում է մայիսի 12-ին։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0831 660111
Էլեկտրոնային փոստ։ info@comune.sanpancraziosalentino.br.it
Պաշտոնական կայք՝ http://www.sps.br.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Bloo

Քիմ Հոն Յոն (կորեերեն՝ 김현웅, հոկտեմբերի 12, 1994(1994-10-12)), առավել հայտնի է որպես Bloo (կորեերեն՝ 블루), հարավկորեացի ռեփեր։ Նա թողարկել է երկու ստուդիական ալբոմ՝ «Bloo in Wonderland 2» (2021) և «Moon and Back» (2021), ինչպես նաև «Downtown Baby» (2017), «Bloo in Wonderland» (2018) և «It's Not Love I'm Just Drunk» (2019) մինի ալբոմները։
2017 թվականին թողարկված նրա «Downtown Baby» երգն 2020 թվականի հունիսին գլխավորել է Հարավային Կորեայի երաժշտական չարթերն այն բանից հետո, երբ երգչուհի Լի Հյո Ռին այն կատարում է «Hangout with Yoo» շոուի ժամանակ։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
https://www.mkitrain.com/bloo Bloo. պաշտոնական կայք
Արենդ Լեյփհարտ

Արենդ Լեյփհարտ (անգլ.՝ Arend d'Angremond Lijphart; օգոստոսի 17, 1936(1936-08-17), Ապելդորն, Խելդեռլանդ, Նիդերլանդներ), հոլանդական ծագմամբ ամերիկացի քաղաքագետ, Սան Դիեգոյի կալիֆոռնիական համալսարանի պրոֆեսոր, համեմատական քաղաքագիտության ոլորտի մասնագետ։


== Կրթություն ==
Բարձրագույն կրթությունը ստացել է Principia քոլեջում (բակալավրիատ, 1958) և Յեյլի համալսարանում (դոկտորանտուրա, 1963)։


== Գիտական ներդրում ==
Լեյփհարտի հիմնականում ուսումնասիրել է քաղաքական ռեժիմները և տվել դրանց դասակարգումը, որտեղ կարևորվում են ինստիտուցիոնալ հատկանիշները։ Ուսւոմնասիրելով Ավստրիայի, Բելգիայի, Կանադայի, Նիդեռլանդների և Շվեյցարիայի էմպիրիկ քաղաքական զարգացումը, կասկածի տակ է դրել Գաբրիել Ալմոնդի առաջ քաշած դասակարգումը, որը մեծապես կապված էր հոմոգեն կամ էլ հետերոգեն քաղաքական մշակույթի հետ։ Եթե անգլո- ամերիկյան համակարգին բնորոշ է համասեռությունը, ապա ըստ Լեյփհարտի եվրոպական մայրցամաքային համակարգը տարբերվում է քաղաքական համակարգի հատվածականացմամբ, ինչը կարող է հանգեցնել հասարակությունում քաղաքական անկայունությամբ։


== Աշխատություններ ==
1977 — «Դեմոկրատիան բազմանդամ հասարակություններում»
1984 — «Դեմոկրատիա. մաժորիտար և կոնսենսուալ մոդելները 21 երկրներում»


== Մրցանակներ և անդամակցություններ ==
1989 թվական՝ Արվեստների և գիտությունների ամերիկյան ակադեմիայի իսկական անդամ
1995—1996 թվականներ Քաղաքական գիտությունների ամերիկյան ասոցիացիայի նախագահп
1997 թվական՝ Յուհան Շյուտեի անվան մրցանակի դափնեկիր


== Ծանոթագրություններ ==
Յունգաբերրա

Յունգաբերրա (անգլ.՝ Yungaburra), քաղաք, որը գտնվում է ավստրալիական Քվինսլենդ նահանգի հյուսիս-արևելքում։ Քաղաքի բնակչությունը 2011 թվականի տվյալներով կազմել է 1106 մարդ։ Քաղաքը գտնվում է Թեյբլենդս մարզի կազմում, որի բնակչությունը կազմում է 45.300 մարդ (2008 թվականի տվյալներով)։


== Տեղանուն ==
Յունգաբերրա անվանումը ծագում է բնիկների janggaburru բառից, ինչը տեղական Ֆլինդրեսիա (Flindersia bourjotiana) բույսի անվանումն է։ 


== Աշխարհագրություն ==
Յունգաբերրան գտնվում է Ատերտոն սարահարթի վրա, ծովի մակարդակից 750 մ բարձրության վրա։ Քաղաքը գտնվում է Ատերտոնից 13 կմ դեպի հյուսիս և մարզկենտրոն Քերնս քաղաքից 67 կմ դեպի հարավ-արևմուտք։


== Պատմություն ==
Մինչև եվրոպացիների գալը ապագա քաղաքի մերձակայքում ապրում էին Ավստրալիայի աբորիգենների մոտավորապես 60 տարբեր խմբեր, այդ թվում նաև` իդինժի և նգաջանջի ժողովուրդները։
1880-ական թվականների սկզբին գրեթե ապագա Յունգաբերայի չափ տարածք, որը կոչվում էր Ալլումբա, օգտագործվում է հանքափորների համար որպես գիշերակացի վայր, որոնք ճանապարհորդում էին ափից դեպի արևմուտք։ 1886 թվականին տարածքն ուսումնասիրվել է, և 1891 թվականինն այստեղ են եկել առաջին նորաբնակները։
1910 թվականին քաղաքի միջով անցկացվել է երկաթուղային կայարան, և քաղաքը վերանվանվել է Յունգաբերրա` Ալլումբա անունով այլ քաղաքի հետ չշփոթելու համար։
1911 թվականին բնիկների թվաքանակն ամբողջ բնակչության թվից, որոնք գոյություն են ունեցել մինչև եվրոպացիների գալը, կրճատվել է` դառնալով 20 %։ Դա կապված է եղել հաճախակի հիվանդությունների, եվրոպացիների հետ հակամարտությունների և իրենց բնակության միջավայրը կորցնելու հետ։


== Ծանոթագրություններ ==
Աստերոիդների ցանկ (56601-56700)

Աստերոիդների ցանկ (56501-56600)  • Աստերոիդների ցանկ  • Աստերոիդների ցանկ (56701-56800)
 Աստերոիդների ցանկ (56501-56600)  • Աստերոիդների ցանկ  • Աստերոիդների ցանկ (56701-56800)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Աշի-Աղասի

Աշի-Աղասի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեքսանդր Վերմիշև

Ալեքսանդր Ալեքսանդրի Վերմիշև (օգոստոսի 29 (սեպտեմբերի 10), 1879 կամ 1879, Սանկտ Պետերբուրգ, Ռուսական կայսրություն - սեպտեմբերի 2, 1919(1919-09-02) կամ 1919, Ելեց, Օրյոլի նահանգ, Խորհրդային Ռուսաստան), հայազգի հեղափոխական գործիչ, դրամատուրգ, բանաստեղծ, հրապարակախոս։


== Կյանքը և գործունեությունը ==
Կոմկուսի անդամ 1903 թվականից։ 1882 թվականին Վերմիշևները տեղափոխվել էին Հայաստան, որտեղ ընտանիքի հայրը նշանակվել էր անտառապետ։ 1902—1907 թվականներին Վերմիշևը ընդհատումներով սովորել է Պետերբուրգի համալսարանի իրավաբանական ֆակուլտետում, 1910 թվականին էքստեռնով ավարտել է Ցուրեի (Տարտու) համալսարանը։ Իմացել է հայերեն, ռուսերեն, ադրբեջաներեն, վրացերեն ֆիններեն։ Նրա վրա մեծ ազդեցություն են գործել հոր հեղափոխական-նարոդնիկական հայացքները։ Պետերբուրգում մասնակցել է 1905—1907 թվականների հեղափոխությանը, որին ձոնել է «Ճշմարտության ճանապարհին» պիեսը։ 1906 թվականին Տերիոկիում (այժմ՝ Զելենոգորսկ)՝ ՌԽԴԲԿ Կենտկոմի կազմակերպած կուսակցական ժողովում, առաջին անգամ հանդիպել է Վլադիմիր Իլյիչ Լենինին։ Նրան է նվիրել իր «Պատանի Ռուսիա» պիեսը։ Աշխատակցել է «Պրավդա»-ին և «Պրոս վեշչենիե» («Просвещение») ամսագրին։ Կուսակցական աշխատանք է կատարել Պետերբուրգում, Ցարիցինում, Բաքվում, Սարատովում։ Հեղափոխական գործունեության համար բանտարկվել է, աքսորվել, ենթարկվել հալածանքի։ Բարեկամական սերտ կապերի մեջ է եղել Ստեփան Շահումյանի, Ալեքսանդր Մասնիկյանի, Ս․ Լուկաշինի, Լ․Կարախանի, Կամոյի, Վահան Տերյանի , Վ․ Բրյուսովի և այլ նշանավոր հեղափոխական ու գրական գործիչների հետ։ Հանդես է եկել Մաքսիմ Գորկու ստեղծագործության թյուր մեկնության դեմ։ Գրել է «Համբավաբերներ», «Մոլի սեր», «Կարմիր ճշմարտություն» պիեսները (վերջինս Վլադիմիր Իլյիչ Լենինի հանձնարարությամբ գրախոսել է Մաքսիմ Գորկին, քանիցս բեմադրվել է)։ Մասնակցել է Սովետների համառուսաստանյան առաջին համագումարին։ Հոկտեմբերյան հեղափոխության օրերին եղել է Ձմեռային պալատը գրոհողների շարքերում, քաղաքացիական կռիվների ժամանակ՝ բրիգադի զինկոմիսար (կռվել է գեներալ Ցուդենիչի զորքերի դեմ), այնուհետև հարավային ռազմաճակատում՝ պահեստիրավորվել է, գերվել (Ելեցում) և գազանաբար սպանվել սպիտակգվարդիականների կողմից։ Վերմիշևի պոեզիային բնորոշ է հեղափոխական-մարտական լավատեսությունը, քնարականությունը։ Վերմիշևը գրել է հանրահայտ «Աչեր սևորակ, դուք աչեր այրող․․․» երգի տեքստն ու երաժշտությունը, բանաստեղծություններ՝ նվիրված Ս․ Լուկաշինին, Հայաստանին, հայ և ռուս ժողովուրդների բարեկամությանը։ Վերմիշև անունով կան օվկիանոսային ջերմանավ, միկրոշրջան՝ Լիպեցկ քաղաքում, դպրոցներ, փողոցներ, մշակույթի պալատ՝ Լենինգրադում։ Նրա մասին գրվել են վեպեր, պոեմներ, դրամաներ։ Ելեցում կանգնեցված է արձան։
Ջոն Բոյն

Ջոն Բոյն (անգլ.՝ John Boyne, ապրիլի 30, 1971(1971-04-30)[…], Դուբլին, Իռլանդիա), իռլանդացի գրող։ Մեծահասակների համար ութ և փոքրերի համար չորս վեպերի հեղինակ։ Նրա գրքերը թարգմանվում են գրեթե 46 լեզուներով։ Նրա վերջին ստեղծագործությունը եղել է 2015 թվականին՝ «Սարի գագաթի տղան»։


== Կենսագրություն ==
Ջոն Բոյնը ծնվել է Դուբլինում, Իռլանդիա, 1971 թվականին։ Անգլերեն գրականություն սովորել է Դուբլինի Trinity College-ում, իսկ գրական հմտությունները՝ Բրիտանիայի համալսարանում, Նորիջ, որտեղ նա արժանացել է Քրիս Բրաունի մրցանակին (մրցանակը, լավագույն ուսանող առձակարին)։
Վաղ շրջանում նրա արձակները հիմնականում բաղկացած էին պատմվածքներից։ Բոյնի առաջին պատմվածքը «Entertainments Jar» է, որն Իռլանդիայում արժանացել է Hennessy Literary Award մրցանակի։ Նա հրատարակել է 70 պատմվածքներ։


== Գրականություն ==
2000: Հավիտենության գողը
2001: The Congress of Rough Riders
2004: Crippen
2006: Next of Kin
2008: Mutiny on the Bounty (ռուսերեն թարգմանվել է 2016)
2009: The House of Special Purpose
2011: The Absolutist (ռուսերեն թարգմանվել է 2013)
2013: This House Is Haunted (ռուսերեն թարգմանվել է 2014)


=== Ստեղծագործություններ երիտասարդ կարդացողների համար ===
2006: Զոլավոր գիշերազգեստով տղան / The Boy in the Striped Pyjamas (ռուսերեն թարգմանվել է 2010)
2010: Իմ Մորդսվոդը փախավ / Noah Barleywater Runs Away (ռուսերեն թարգմանվել է 2014)
2012: Բարնաբ Բրոքեթի հետ սարսափելի դեպք է պատահել / The Terrible Thing That Happened To Barnaby Brocket (ռուսերեն թարգմանվել է 2013)
2013: Stay Where You Are And Then Leave
2015: Սարի գագաթի տղան / The Boy at the Top of the Mountain (ռուսերեն թարգմանվել է 2016)


== Էկրանավորում ==
2008 թվականին էկրանավորվել է «Զոլավոր գիշերազգեստով տղան» գիրքը։ Ֆիլմի նկարահանումները տեղի են ունեցել Բուդապեշտում։ Գլխավոր դերերում նկարահանվել են Ասա Բաթերֆիլդը, Ջեք Սքենլոն, Վեռան։


== Ծանոթագրություններ ==
Բենոկ շրջան (Այդահո)

Բենոկ շրջան (անգլ.՝ Bannock County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 2.883 կմ² է, բնակչությունը՝ 75.565 մարդ (2010 թ. տվյալներով)։ Շրջկենտրոնն է Պոկատելո բնակավայրը։ Կազմավորվել է 1893 թ.։


== Ժողովրդագրություն ==
Բնակչության թվաքանակի փոփոխությունները..
Գիլասանոցի ձոր

Գիլասանոցի ձոր, ձոր Հայաստանի Վայոց ձորի մարզում, Փշոնք գետի հովտում, Զառիթափ գյուղից 2 կմ հարավ։ Երկարությունը՝ 4 կմ։


== Ծանոթագրություններ ==
Ախալցխա (թեմ)

Անվան այլ կիրառումների համար տե՛ս՝ Ախալցխա (այլ կիրառումներ)Ախալցխա, թեմ, Էջմիածնի Արևմտահայ չորս փոքր թեմերից մեկը 18-րդ դարի վերջերին։


== Ծանոթագրություններ ==
Կիզիլ Քիլիսա Մեծ

Կիզիլ Քիլիսա Մեծ, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 1170 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Զիմեր Կոնստանս

Զիմեր Կոնստանս (անգլ.՝ Constance Zimmer, հոկտեմբերի 11, 1970(1970-10-11), Սիեթլ, Վաշինգտոն, ԱՄՆ), ամերիկացի դերասանուհի, որն հայտնի է իշխանությունում գտնվող կանանց դերեր խաղալով։ Զիմերը առավել հայտնի է HBO հեռուստաալիքի «Անտուրաժ» կատակերգական սերիալում Դանա Գարդոնի՝ Warner Bros. նախագահի դերով։ Նա նաև մեկ եթերաշրջան անցկացրել է «Բրոստոնի իրավաբանները» սերիալում և խաղացել է փաստաբան Քլեր Սիմսի դերը, իսկ 2013-2014 թվականներին նկարահանվել է «Քարտե տնակ» սերիալում և խաղացել է լրագրող Ջանին Սկորսկիի դերը։
2015 թվականին Զիմերը Lifetime-ի «Անիրական» ֆիլմում կատարել է Քուին Քինգի՝ կեղտոտ ռեալիթի-շոուի գործադիր պրոդյուսերի գլխավոր դերը, որը բերել է նրան «Հեռուստաքննադատների ընտրություն» մրցանակը և «Էմմիի» անվանակարգ։


== Կարիերա ==
Զիմերն իր կարիերան սկսել է թատրոնում և «Կաթոլիկ աշակերտուհին» պիեսում գլխավոր դերի համար արժանացել է «Դրամա Լոնգ» մրցանակին։ 1990-ական թվականներին նա սկսել է իր հեռուստատեսային կարիերան էպիզոդիկ դերեր խաղալով «Սայնֆելդ», «Բևեռլի Հիլզ, 90210» և «Գաղտնի նյութեր» սերիալներում, իսկ 2002-2004 թվականներին նկարահանվել է «Բարի լույս Մայամի» կատակերգական սերիալում՝ խաղալով գլխավոր դերերից մեկը։
Զիմերը հիմնականում հայտնի է «Բոստոնի իրավաբանները» (2006-2007) և «Անտուրաժ» (2005-2011) հեռուստասերիալներում խաղացած դերերով։ 2011 թվականին խաղացել է «Սիրո խայթոցը» սիթքոմի գլխավոր դերերից մեկը, իսկ 2006 թվականին խաղացել է «Արդարադատություն» սերիալում, որը նույնպես փակվել է մեկ կարճ եթերաշրջանից հետո։ Զիմերը երկրորդական դերեր է ունեցել «Նոր Ժաննա Դ՚արկ», «Հին Քրիստինեի նոր արկածները» և «Գրեյի անատոմիա» սերիալներում։ Զիմերը խաղացել է 2013 թվականին թողարկված «Քարտե տնակ» սերիալի գլխավոր դերերից մեկը, իսկ դրանից հետո միացել է «Լուրեր» սերիալի երկրորդ եթերաշրջանին։
2015 թվականին Զիմերը իր վրա է վերցրել Lifetime -ի «Անիրական» սերիալի գլխավոր դերը՝ խաղալով «Ամուրի» շոուի նման ռեալթի-շոուի գործադիր պրոդյուսերի դերը։ Սերիալը, որը դարձել է Զիմերի առաջին նախագիծը որպես առաջատար դերասանուհի, արժանացել է քննադատների բարձր գնահատականին՝ ռեալթի-շոուները բացահայտելու նորարարական մոտեցման համար։ 2015 թվականին Զիմերը հայտնվել է «Արդյունքներ» և «Հեծնել ալիքը» ֆիլմերում՝ խաղալով իր նախորդ կերպարներին հակադրող դերեր, ինչպես նաև «Շրջապատ» ֆիլմում կրկնել է Դանա Գարդոնի դերը։ 2015 թվականի աշնանը իր վրա է վերցրել «Շ․ Ի․ Տ․ գործակալները» սերիալի երրորդ եթերաշրջանի դերերից մեկը։


== Անձնական կյանք ==
Զիմերը ծնվել և մեծացել է Վաշինգտոն նահանգի Սիետ քաղաքում, Փասադենայում ավարտել է Ամերիկայի արվեստի դրամատիկական ակադեմիան։ 2008 թվականի հունվարի 5-ին Ռաս Լամուրոյից ունեցել է իր դստերը՝ Քոլեթ Զոի Լամուրոյին։


== Ֆիլմագրություն ==


=== Ֆիլմեր ===


== Ծանոթագրություններ ==
Ֆոլ (հրվանդան)

Ֆոլ, հրվանդան Թուրքիայի Տրապիզոնի մարզում, Սև ծովի հարավային ափին, Տրապիզոն քաղաքից 36 կմ արևմուտք, Ֆոլ ավանի մոտ։


== Ծանոթագրություններ ==
Վեսելինովոյի շրջան

Վեսելինովոյի շրջան (ուկրաիներեն՝ Веселинівський район), շրջան Ուկրաինայի Նիկոլաևի մարզում։
Ստեղծվել է 1926 թվականին։ Վարչական կենտրոնը՝ Վեսելինովո։


== Աշխարհագրություն ==
Շրջանի տարածքի մակերեսը կազմում է 1245 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 27000 մարդ։ Բնակչության խտությունը կազմում էր 21,69 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Էվան Թըրներ

Էվան Մարսել Թըրներ (անգլ.՝ Evan Marcel Turner, հոկտեմբերի 27, 1988(1988-10-27), Չիկագո), ամերիկացի նախկին բասկետբոլիստ։ Մարզական կարիերայում խաղացել է խաղարկողի, հարձակվող պաշտպանի և թեթև հարձակվողի դիրքերում։
Հաճախել է Վեսթչեստերում (Իլինոյս նահանգ) գտնվող «Սենթ Ջոզեֆ» ավագ դպրոց։ Ավարտական տարում Թըրներն արդեն համարվում էր լավագույն դպրոցական բասկետբոլիստը իր խաղացած դիրքում։ Համալսարանային առաջնություններում ներկայացրել է Օհայոյի նահանգային համալսարանը, որի կազմում երեք տարի անցկացնելուց հետո 2010 թվականի NBA դրաֆթում ընտրվել է 2-րդ համարի ներքո՝ «Ֆիլադելֆիա Սեվնթի Սիքսերսի» կողմից։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում
Ուիլյամ

Ուիլյամ կամ Վիլյամ (անգլերեն` William)` գերմանական ծագումով տարածված անուն է։ Անգլերենում լայն տարածում է գտել 1066 թվականին Անգլիան նորմանների կողմից գրավելուց հետո։ Անգլիացիների մոտ տարածված են նաև անվան կրճատ ձևերը՝ Բիլ, Բիլլի, Ուիլ, Ուիլլի։


== Կրողները ==
Ուիլյամ գրվող անունով՝
Ուիլյամ Ալֆրեդ Ֆաուլեր (William Alfred Fowler, 1911-95 թթ.)` ամերիկացի ֆիզիկոս և աստղաֆիզիկոս
Ուիլյամ Բլեյք (William Blake, 1757-1827 թթ.)` անգլիացի բանաստեղծ և նկարիչ
Ուիլյամ-Ադոլֆ Բուգրո (William-Adolphe Bouguereau, 1825-1905 թթ.)` ֆրանսիացի նկարիչ
Ուիլյամ Բաթլեր Յեյթս ՆՄ1923 (William Butler Yeats, 1865-1939 թթ.)` իրլանդացի բանաստեղծ
Ուիլյամ Բրեդֆորդ Շոկլի (William Shockley, 1910-89 թթ.)` ամերիկացի ֆիզիկոս
Ուիլյամ Գլադստոն (William Ewart Gladston, 1809-98 թթ.)` բրիտանացի գրող և պետական գործիչ
Ուիլյամ Դևիս (William Morris Davis, 1850-1934 թթ.)` ամերիկացի երկրաբան և աշխարհագետ
Ուիլյամ Թյորներ (William J.M.W.Turner, 1775-1851 թթ.)` անգլիացի նկարիչ
Ուիլյամ Մեյքփիս Թեքերեյ (William Makepeace Thackeray, 1811-63 թթ.)` անգլիացի գրող
Ուիլյամ Հոլդեն (William Holden, 1918-81 թթ.)` ամերիկացի դերասան
Ուիլյամ Հերշել (William Herschel, 1738, Հաննովեր-1822 թթ.)` գերմանական ծագումով անգլիացի աստղագետ
Ուիլյամ Շեքսպիր (William Shakespeare, 1564-1616 թթ.)` անգլիացի բանաստեղծ և թատերագիր
Ուիլյամ Շարփ ՆՄ1990 (William Sharpe, *1934 թ.)` ամերիկացի տնտեսագետ
Ուիլյամ Ուորդսվորթ (William Wordsworth, 1770-1850 թթ.)` անգլիացի բանաստեղծ
Ուիլյամ Ուիչերլի (William Wycherly, 1640-1716 թթ.)` անգլիացի դրամատուրգ
Ուիլյամ Սոմերսեթ Մոեմ (William Somerset Maugham, 1874-1965 թթ.)` անգլիացի գրող
Ուիլյամ Վիքրի ՆՄ1996 (William Spencer Vickrey, 1914-96 թթ.)` ամերիկացի տնտեսագետ
Ուիլյամ Փրիմրոուզ (William Primrose, 1904-81 թթ.)` շոտլանդացի ալտահար
Ուիլյամ Ֆոլքներ ԳՆՄ1949 (William Faulkner, 1897-1962 թթ.)` ամերիկացի գրող
Վիլյամ գրվող անունով`
Վիլյամ Ջեյմս Ադամս (William James Adams, *1975 թ., Լոս Անջելես, Կալիֆորնիա)` ամերիկացի րեփեր և դիջեյ
Վիլյամ Թոմսոն (William Thomson, 1824-1907 թթ.)` անգլիացի ֆիզիկոս
Վիլյամ Սարոյան (William Saroyan, 1908-81 թթ. Ֆրեզնո, Կալիֆորնիա, Միացյալ Նահանգներ)` ամերիկացի գրող
Վիլյամ Ջեյմս (William James, 1842-1910 թթ.)` ամերիկացի փիլիսոփա և հոգեբան
Վիլյամ Լիլլի (William Lilly, 1602-81 թթ.)` անգլիացի աստղաբաշխ
Վիլյամ Գոլդինգ ԳՆՄ1983 (William Gerald Golding, 1911-93 թթ.)` անգլիացի գրող
Վիլյամ Ջեյմս Սիդիս (William James Sidids, 1898-1944 թթ.)` ամերիկացի մաթեմատիկական և լեզվագիտական բացառիկ ունակություներով անձնավորություն
Աուտո

Աուտո (իսպ.՝ auto, պորտ.՝ auto), թատերական մեկ արարից բաղկացած հանդիսությունների տեսակ՝ Աստվածաշնչի և Ավետարանի թեմաներով։ Աուտոն ծագել և լայն տարածում է գտել 14-րդ դարում Իսպանիայում և Պորտուգալիայում։ Սկզբնական շրջանում եղել է պարզունակ խաղ մի քանի գործող անձով, 16-17-րդ դարերում ուղեկցվել է բազմամարդ շքերթներով, բաց երկնքի տակ մեծաշուք հանդիսություններով։ Ծառայել է կաթոլիկական եկեղեցու գաղափախոսության տարածմանը։ Աուտոներ են գրել իսպանական և պորտուգալական Վերածննդի հեղինակներ Լոպե դե Վեգան, Պեդրո Կալդերոնը և այլք։


== Գրականություն ==
Хрестоматия по зарубежной литературе. Эпоха Возрождения, сост. Б. И. Пуришев,т. 1. — Москва: Учпедгиз, 1959.
Piezas maestras del teatro teologico espanol. Autos sacramentales. Madrid, 1946.


== Ծանոթագրություններ ==
Իսակովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԻսակովոԻսակովո (ռուս.՝ Исаково), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաղմոսարան, ժամագիրք, տոնացույց (5003)

Սաղմոսարան, ժամագիրք, տոնացույց (5003), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5003 թվի տակ։ Ձեռագիրը գրվել է 1665 թվականին Երեմիա տիրացու գրիչի կողմից Երուսաղեմում։ Ծաղկող՝ Երեմիա տիրացու։ Ստացողը եղել է տեր Սարգիս Փայասցին։ Գրված է թղթի վրա, որը ունի 22x15.5 չափս։ Ձեռագիրը կազմված է 299 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ, դեղին կտավ։ Հիշատակարան գրչի՝ 18բ, 62բ, 82բ, 142բ, 177բ, 298ա, հետագայի՝ 299ա, 299բ (18-րդ դար) 299բ (1892 թ․), 2բ (1904 թ․):


== Բովանդակություն ==
նաև՝ Աղօթք վասն հիվանդաց։
Կանոն խունկ, ջրհոր օրհնելոյ։


== Ծանոթագրություններ ==
Սփռաձոր

Սփռաձոր (քրդ.՝ Sifrasor), գյուղ Արևմտյան Հայաստանում, Բիթլիսի վիլայեթի Խլաթի գավառակում։
1850-ական թվականներին ուներ 23 տուն՝ 146 հայ բնակչով, 1909 թվականին՝ 29 տուն՝ 176 հայ բնակչով։
Սփռաձորն ուներ Ս. Ստեփանոս անունով հայկական եկեղեցի։
1915 թվականի Մեծ եղեռնի ժամանակ գյուղն ավերեվել է թուրքերի կողմից։ Բնակիչները կոտորվել են կամ տարագրվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոկիրինցի (գյուղ, Վիննիցայի շրջան)

Անվան այլ կիրառումների համար տե՛ս՝ ՍոկիրինցիՍոկիրինցի (ուկրաիներեն՝ Сокиринці), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Սոկիրինցի գյուղում բնակվում էր 1 275 մարդ։ Բնակավայրը զբաղեցնում է 1,94 կմ² տարածք։ Բնակչության խտությունը կազմում էր 657,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եգոր Առուստամյան (Մենակ)

Եգոր Առուստամյան (Մենակ), (1882, գյուղ Քռասնի, Վարանդա գավառ, Արցախ - 1903, Բասեն), հայ ազգային-ազատագրական շարժման գործիչ։


== Կենսագրություն ==
Եգոր Առուստամյանը ծնվել է 1882 թվականին, Արցախի Վարանդայի գավառի Քռասնի գյուղում։ 1900 թվականին ավարտել է Շուշիի Թեմական դպրոցը։ 1900 թվականից քարոզչական աշխատանք է տարել Բաքվի հայ բանվորների շրջանում։ 1902 թվականից տեղափոխվել է Կարս և սկզբում զբաղվել քարոզչական-նախապատրաստական աշխատանքներով։ ՀՅԴ «Ջրաբերդ» կենտրոնական կոմիտեն նախ նրան հանձնարարել է շրջիկ-քարոզիչի գործը Կարսի մարզի գյուղերում և գավառներում, որը նա կատարել է մեծ հաջողությամբ։ 1902 թվականի աշնանը նա ՀՅԴ Կարսի կենտրոնական կոմիտեի հանձնարարությամբ ծպտված անցել է Բասեն՝ պատրաստելու այնտեղից դեպի Սասուն զենքի ու զինամթերքի փոխադրման ճանապարհը, որի շրջանակներում նա երբեմն անցել է Խնուս, իսկ մի քանի անգամ էլ հասել մինչև Սասուն, այնուհետև կրկին վերադարձել Բասեն։
Երկրում Մենակը դիմավորել է զենք փոխադրող խմբերին և օգնել նրանց իրենց գործը անվտանգ կատարելու։ 1903 թվականի սեպտեմբերին Մենակը զոհվել է թուրքական գերակշիռ ուժերի դեմ մղված կռվում, երբ փորձել է օգնության հասնել Օննիկ Նևրուզի (Հովհաննես Նևրուզյան) զինախմբին։ Նա գրել է բանաստեղծություններ։ Նրան է նվիրված Ավետիք Իսահակյանի՝ Մենակի (Ե. Առուստամյան) նվիրական ստվերին բանաստեղծությունը։


== Աղբյուրներ ==
Ով ով է (Հայեր։ Կենսագրական հանրագիտարան), 2 հատորով, հատ. 1, Երևան, 2005։
Նիւթեր Հ. Յ. Դաշնակցութեան պատմութեան համար, Ե. հատ., խմբ. Եր. Փամպուքեանի, Պէյրութ, 2007։
Ռուբէն, Հայ յեղափոխականի մը յիշատակները, Ա., Գ. հատ., Երևան, 1990։
Թաշճեան Վ., Իշխանը (Վանայ Իշխանի կեանքն ու գործունէութիւնը), Երեւան, 1994։
Սեպուհ, Դրուագներ Սասունի կռիւներէն. դէպի Սասուն, Կ. Պօլիս, 1910։
Վիլնյուսի զինանշան

Վիլնյուսի զինանշան (լիտ.՝ Vilniaus herbas), Լիտվայի մայրաքաղաք Վիլնյուսի պաշտոնական խորհրդանիշերից մեկը։
Զինանշանի մուգ կարմիր ֆոնի վրա պատկերված է Սուրբ Քրիստափորը, որն իր ուսերի վրա պահում է մանկահասակ Հիսուս Քրիստոսին։ Մեծ զինանշանի վրա պատկերված են նաև երկու կանայք, ովքեր պահում են վահանը։ Աջ մասում կանգնած կնոջ ձեռքին փակեղ է, իսկ ձախ կնոջ ձեռքին՝ խարիսխ և կշեռք։
Զինանշանը պսակված է դափնու տերևով և Լիտվայի Հանրապետության դրոշի գույները կրող ժապավեններով։


== Պատմություն ==
Վիլնյուսի զինանշանն ընդունվել է 1330 թվականին՝ քաղաքի հիմնադրումից յոթ տարի հետո։ Լիտվացի պատմաբան Թեոդոր Նարբուտը նշում է, որ 14-րդ դարի Վիլնյուսի զինանշանի վրա պատկերված է եղել առասպելական հերոս Անցիսը։
Այն բանից հետո, երբ Լիտվան մտավ Ռուսական կայսրության կազմի մեջ՝ Վիլնյուսի պաշտոնական զինանշանն ընդունվեց Լիտվայի մեծ դքսության ազգային խորհրդանիշը։
Այն իրենից ներկայացնում է կարմիր հերալդիկ ֆոնի վրա պատկերված հեծյալ։ Հեծյալի նժույգը սպիտակ է և ազնվացեղ։
Վիլնյուսի ներկայիս զինանշանը հաստատվել է 1991 թվականի ապրիլի 17-ին։ Վիլնյուսի դրոշի կենտրոնում ևս պատկերված է քաղաքի զինանշանը։


== Ծանոթագրություններ ==
Ենիջե (Ղազանգյոլից հարավ)

Անվան այլ կիրառումների համար տե՛ս՝ Ենիջե (այլ կիրառումներ)Ենիջե, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 28-29 կմ հարավ, Ղազանգյոլ լճից արևմուտք, Եփրատի փոքրիկ վտակներից մեկի ակունքում։


== Բնակչություն ==
XIX դարի վերջին ուներ 16 տուն՝ 94 հայ բնակչով։


== Տնտեսություն ==
Ենիջեն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թավրիզի դուռ (քաղաքադուռ, Վան)

Թավրիզի դուռ, Դերվազեի Թաբրիզ, քաղաքադուռ հին Երևանում, Երևանի բերդի հարավային դուռը։ Թուրքական աղբյուրներում հիշատակվում է Դեվազեի Թաբրիզ ձևով։


== Ծանոթագրություններ ==
Գյադուկ

Գյադուկ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։ Գտնվում էր Խարզան գետի աջ կողմում, Կյավյանիդաղ լեռնաշղթայի հարավային դարավանդների վրա, Սղերդ քաղաքից 57 կմ արևմուտք։
Գյուղից հարավ անցնում էր խճուղային ճանապարհ։


== Բնակչություն ==
XX դարի սկզբին ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վիրաբուժական միջամտությունների ցանկ

Շատ վիրաբուժական միջամտությունների անուններ կարելի է բաժանել մասերի` հասկանալու համար դրանց նշանակությունը։ Օրինակ՝ գաստրէկտոմիայի դեպքում «էկտոմիա» վերջածանցը նշանակում է մարմնի հատվածի հեռացում։ «Գաստրո» նշանակում է ստամոքս։ Այսպիսով, գաստրէկտոմիա նշանակում է ստամոքսի կամ դրա մի մասի հեռացում։ «Տոմիա»-ն նշանակում է մարմնի հատվածի հատում. «գաստրոտոմիա»՝ ստամոքսի հատում, ոչ պարտադիր հեռացմամբ։ Ինչպես նաև, «ֆարինգո» նշանակում է ըմպան, «լարինգո»՝ կոկորդ, «էզոֆագ»՝ կերակրափող։ Այսպիսով, ֆարինգոլարինգոէզոֆագէկտոմիան բոլոր երեքի վիրաբուժական հեռացումն է։
Նվազ ինվազիվ վիրաբուժության ձևավորմամբ պայմանավորված կան նաև այլ տերմիններ, ինչպիսիք են «արթրոսկոպիկ» կամ «լապարասկոպիկ» վիրաբուժությունը։ Այս դեպքում ձևը պահպանվում է ինչպես նախորդ օրինակներում. արթրոսկոպը սարքավորում է,  որը թույլ է տալիս տեսնել հոդի ներսը։


== Հաճախ հանդիպող վիրաբուժական տերմինների ցանկ ==


=== Նախածանցներ ===
անգիո-՝ վերաբերում է արյունատար անոթներին
արթր-՝ վերաբերում է հոդերին
բի-՝ երկու
կոլոնո-՝ վերաբերում է հաստ աղիքին
colpo-՝ վերաբերում է հեշտոցին
ցիստո-՝ վերաբերում է միզապարկին
էնցեֆալ-՝ վերաբերում է գլխուղեղին
գաստր-՝ վերաբերում է ստամոքսին
հեպատ-՝ վերաբերում է լյարդին
հիստեր-՝ վերաբերում է արգանդին
լամինո-՝ վերաբերում է ողնային թիթեղին (ողի հետին մակերես)
լապար-՝ վերաբերում է որովայնի խոռոչին
Փաստացի պատճառաբանորեն դա վերաբերում է որովայնի պատի փափուկ հյուսվածքներին։ «Ցելիո-» տերմինը ավելի հստակ է նկարագրում և ավելի հաճախ է կիրառվում Ամերիկայում։
Լոբո՝ վերաբերում է բլթերին (գլխուղեղի կամ թոքերի բլթերի)
մամմո- և մաստո-՝ վերաբերում է կրծքագեղձին
միո-՝ վերաբերում է մկանային հյուսվածքին
նեֆրո-՝ վերաբերում է երիկամներին
օոֆոր-՝ վերաբերում է ձվարաններին
օրխիդ-՝ վերաբերում է ամորձիներին
Ռինո-՝ վերաբերում է քթին
Թորակո-՝ վերաբերում է կրծքավանդակին
Վազ-՝ վերաբերում է ծորաններին


=== Վերջածանցներ ===
-ցենտեզիս՝ վիրաբուժական պունկցիա
-տրիպսիա՝ կոտորում կամ քայքայում
-դեզիս՝ երկու հատվածների միաձուլում, ստաբիլիզացիա
-՝էկտոմիա՝ վիրաբուժական հեռացում։ 'Ռեզեկցիա' տերմինը նույնպես կիրառվում է, հատկապես ուռուցքների դեպքում։
-ոպսիա՝ նայել
-ոսկոպիա՝ դիտում, սովորաբար սկոպի միջոցով
-ոստոմիա կամ -ստոմիա՝ վիրաբուժական անցքի ստեղծում (նոր «բերանի» կամ «ստոմայի» ստեղծում)
-ոտոմիա կամ -տոմիա՝ վիրաբուժական հատում
-պեքսիա՝ շտկել կամ ապահովել
-պլաստիկա՝ ձևափոխել կամ հարմարեցնել (երբեմն ենթադրում է պրոտեզով փոխարինում)
-րաֆիա՝ ամրեցնել, հաճախ վիրաբուժական կարի օգնությամբ


== Ծանոթագրություններ ==


== Արտաքին հղումներ ==
"In medicine, what's the difference between an -ectomy, an -ostomy, and an -otomy? Archived 2008-05-09 at the Wayback Machine." at The Straight Dope
Medical suffixes Archived 2018-10-04 at the Wayback Machine.
Multimedia Manual of Cardiothoracic Surgery
Surgical Procedures Archived 2018-06-18 at the Wayback Machine.
Free Surgery Questions with answers for practise
Հալիչ (քաղաք, Ուկրաինա)

Հալիչ (ուկրաիներեն՝ Галич), քաղաք Ուկրաինայի Իվանո-Ֆրանկովսկի մարզի Հալիչի շրջանում, շրջկենտրոն։
Չճշտված տվյալներով Հալիչ քաղաքում բնակվում էր մոտ 8 000 մարդ։ Բնակավայրը զբաղեցնում է 14,9 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Յալթայի պատմագրական թանգարան

Յալթայի պատմագրական թանգարան (ռուս.՝ Ялтинский историко-литературный музей), հիմնադրվել է 1892 թվականին Ղրիմյան լեռնային ակումբին կից և  դարձել Յալթայի բնակիչների մշակութային կյանքի հիմնական կենտրոններից մեկը։


== Թանգարանը 20-րդ դարում ==
Ստեղծման օրվանից Յալթայի պատմագրական թանգարանը կրել է և՛ կառուցվածքային, և՛ գեղարվեստական զգալի փոփոխություններ։
1918 թվականից այն սկսել է գործել անկախ, փոխել է իր անունը՝ դառնալով Յալթայի բնական պատմության թանգարան, 1924 թվականին դարձել է գավառագիտկան թանգարան, 1932 թվականին միացել է Արևելյան թանգարանին։ Երկրորդ համաշխարհային պատերազմի ժամանակ Ղրիմում ռազմական գործողությունների ընթացքում արժեքավոր ցուցանմուշները տեղափոխվել են Նովոսիբիրսկ, իսկ 1944 թվականի ապրիլի 28-ին թանգարանը նորից բացվել է հանրության համար։
1957 թվականին մշակութային հաստատության ենթակայությանն է հանձնվել Կ. Ա. Տրենևի և Պ. Ա. Պավլենկոյի գրական հուշահամալիր տուն-թանգարանը, իսկ 1970 թվականին Մ. Զ. Բիրյուկովի նախկին տուն-թանգարանում բացվել է մասնաճյուղը։ 1977 թվականին ստեղծվել է նոր, առանձին ցուցադրություն «Յալթայի նախահեղափոխական շրջանի առաջավոր ռուսական և ուկրաինական մշակույթ և գրականություն» խորագրով։ 1985 թվականին թանգարանի անունը կրկին փոխվել է` դառնալով պատմական թանգարան։ Չորս տարի անց, որպես առանձին հաստատություն, Գուրզուֆի Ալեքսանդր Պուշկինի թանգարանը մտել է Յալթայի պատմական թանգարանի կազմում, 1999 թվականից կրկին դարձել է անկախ հաստատություն։ 1990 թվականին թանգարանը կրկին վերանվանվել է Յալթայի պետական պատմագրական թանգարան։
1996 թվականից թանգարանն ակտիվորեն ներգրավված է երկրի մշակութային կյանքում. անցկացնում է Դմիտրիևյան ընթերցումներ, որոնք պատմում են Ղրիմի հարավային ափի պատմությունը, մասնակցում է տարբեր մակարդակների քաղաքային,  միջազգային մշակութային միջոցառումների։


== Թանգարանի մշակութային կյանքը 21-րդ դարում ==
2003 թվականից թանգարանը կոչվում է Յալթայի պատմագրական թանգարան։ Հաստատության հիմնական շենքը Նիկոլայ Պետրովիչ Կրասնովի կողմից նախագծված տունն է, որը գտնվում է Պուշկինի փողոցի 5 հասցեում։ Եկատերինսկի փողոցի 8 հասցեում տեղակայված են Լեսյա Ուկրաինկայի թանգարանը, որը գտնվում է մշակութային հաստատության և «Յալթայի մշակույթը 19-20-րդ դարի սկզբին» ցուցահանդեսի  ենթակայության  ներքո։ Նիկոլայ Զոտովիչի Բիրյուկովի տուն-թանգարանը նույնպես համարվում է մասնաճյուղ։
Իր պատմության ընթացքում թանգարանը կարողացել է հավաքել ավելի քան 150000 տարբեր ցուցանմուշներ, որոնք ներկայացված են ցուցասրահներում և ֆոնդերում։


== Պատկերասրահ ==

		


== Ծանոթագրություններ ==


== Արտաքին հղումներ ==
Ялтинський історико-літературний музей
Դուբոսիշչե (գյուղ, Գլինկովսկի շրջան)

Անվան այլ կիրառումների համար տե՛ս՝ ԴուբոսիշչեԴուբոսիշչե (ռուս.՝ Дубосище), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 191 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորժոմ-Խարագաուլի ազգային պարկ

Բորժոմ-Խարագաուլի ազգային պարկ (վրաց.՝ ბორჯომ-ხარაგაულის ეროვნული პარკი), ազգային պարկ Վրաստանի կենտրոնական մասում, տեղակայված է Փոքր Կովկասի տարածքում։
Եվրոպայի ամենամեծ ազգային պարկերից մեկն է, ներառում է 6 վարչական շրջան, ձգվում է Բորժոմ առողջարանային քաղաքից Խարագաուլի քաղաք։ Ընդհանուր տարածքը 5.3 հազար կմ² է, որը կազմում է Վրաստանի ամբողջ տարածքի 7.6%-ը։ Ազգային պարկի յուրօրինակությունը աշխարհագրական և էկոլոգիական գոտիների, լանդշաֆտների, պատմական հուշարձանների և հարուստ բուսական և կենդանական աշխարհի բազմազանությունն է։


== Պատմություն ==
Բորժոմ-Խարագաուլի ազգային պարկի ստեղծման պատմությունը սկիզբ է առնում միջին դարերում, երբ այս տարածքները պատկանում էին ֆեոդալներին և օգտագործվում էին հիմնականում որսի նպատակներով։
Վրաստանի՝ Ռուսական կայսրության կազմի մեջ լինելու ընթացքում մեծ ազդեցություն է ունեցել մեծ իշխան Միխայիլ Նիկոլաևիչը՝ Ալեքսանդր II-ի եղբայրը, Անդրկովկասի նախկին նահանգապետը։ Նա համարեց տեղի պարկի գեղեցկությունը տպավորիչ և որոշեց այնտեղ կառուցել իր ամառային նստավայրը։
Ավելի ուշ նա գրավեց էլ ավելի մեծ տարածք և արգելեց առանց թույլտվության որսորդությունը՝ դրանով հիմք դնելով ապագա ազգային պարկին։
Պարկը հիմնադրվել է 1995 թվականին՝ Վայրի բնության համաշխարհային հիմնադրամի (WWF) և Գերմանիայի կառավարության աջակցությամբ, սակայն պաշտոնապես բացվել է միայն 2001 թվականին։


== Տես նաև ==
Վրաստանի ազգային պարկերի ցանկ
Անտառային հրդեհները Բորժոմում


== Արտաքին հղումներ ==
Պաշտոնական կայք Archived 2007-09-27 at the Wayback Machine.
Հոդված պարկի մասին Archived 2017-01-09 at the Wayback Machine.
Մալաքյան-Գասպարյան ծաղկոց նախակրթարան

Մալաքյան-Գասպարյան ծաղկոց նախակրթարան, կիրակնօրյա վարժարան։ Գործում է Սալոնիկի Հայ գթության խաչի հովանավորությամբ։ Ունի 5 դասարան, 50 աշակերտ։
Բուրժ (շրջան)

Բուրժ (ֆր.՝ Bourges), շրջան (ֆր.՝ Arrondissement) Ֆրանսիայում, գտնվում է Կենտրոն - Լուարի հովիտ երկրամասում։ Շրջանի դեպարտամենտ՝ Շեր։ Սուպրեֆեկտուրա՝ Բուրժ։ Շրջանի բնակչությունը 2006 թվականին կազմել է 175.163 մարդ։ Բնակչության խտությունը՝ 63 մարդ/կմ²։ Շրջանի տարածքը՝ 2798 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Բուրժի շրջան (ֆր.)


== Ծանոթագրություններ ==
Ձնագնդի (ֆիլմ 1895)

Ձնագնդի (ֆր.՝ Bataille de boules de neige), Լուի Ժան Լյումիերի համր, սև-սպիտակ, կարճամետրաժ կատակերգություն, որի պրեմիերան տեղի է ունեցել 1896 թ. փետրվարի 7ին Ֆրանսիայում։


== Սյուժե ==
Երեխաները ձնագնդի են խաղում։ Հանկարծ մի հեծանվորդ հայտնվում է թափվող ձնագնդիների տակ և ընկնում հեծանիվից։


== Ստեղծումը ==
Ֆիլմը նկարահանվել է Լիոնում։


== Արտաքին հղումներ ==
DVD Archived 2013-01-03 at Archive.is Internet Movie Database կայքում
(9887) 1995 AH

(9887) 1995 AH, աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 2-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,613927 ա. մ., առավելագույնը մոտենում է 2,2781 ա. մ. հեռավորության վրա և հեռանում 2,9498 ա. մ.։ Արեգակի շուրջ մեկ ամբողջական պտույտ է կատարում 1543,61 երկրային օրվա ընթացքում, իր ուղեծրով շարժվելով միջինում 0,233219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9887) 1995 AH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլմենարեխո

Կոլմենարեխո (իսպ.՝ Colmenarejo), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Գվադառամա շրջանում։ Բնակչությունը՝ 8525 մարդ (ըստ 2010 թվականի)։ Տարածքը՝ 31,7 կմ²։ Քաղաքը պրովինցիայի վարչական շրջանից հեռու է 37 կմ։


== Ժողովրդագրություն ==


== Արտաքին հղումներ ==
պաշտոնական կայք
Colmenarejo.net página web de Colmenarejo
Ayuntamiento de Colmenarejo
Sitio de reunión online de los vecinos de Galapagar y Colmenarejo: GalaColme Archived 2008-05-03 at the Wayback Machine.
Pueblos de España Archived 2008-03-17 at the Wayback Machine.
Portales web de Colmenarejo Archived 2008-05-03 at the Wayback Machine.
Parroquia de Colmenarejo
Izquierda Unida de Colmenarejo
Colmenarejo Archived 2008-05-03 at the Wayback Machine.
Sierra Oeste Archived 2008-02-18 at the Wayback Machine.
Միրզաան (գյուղ)

Միրզաան (վրաց.՝ მირზაანი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Իորիի հարթավայրի վրա, ծովի մակերևույթից 750 մետր բարձրության վրա։ Դեդոփլիս Ծղարոից 15 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 433 մարդ։ Բացարձակ մեծամասնությունը վրացիներն են, որոնք կազմում են գյուղի բնակչության 96,5 %-ը։


== Ծանոթագրություններ ==
Կիրիլ Վերգեյչիկ

Կիրիլ Յուրեվիչ Վերգեյչիկ (բելառուս․՝ Кірыл Юр'евіч Вяргейчык, օգոստոսի 23, 1991(1991-08-23), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, Սոլիգորսկի «Շախտյոր» ակումբի հարձակվող։ Բելառուս հայտնի ֆուտբոլիստ և ֆունկցիոներ Յուրի Վերգեյչիկի որդին է։


== Կարիերա ==


=== Ակումբային ===
Կիրիլ Վերգեյչիկն իր կարիերան սկսել է Սոլիգորսկի «Շախտյոր» ակումբում, որտեղ գլխավոր մարզիչը եղել է նրա հայրը։ Աստիճանաբար սկսեց ընդգրկվել հիմնական թիմում։  2012 թվականի  երկրորդ կեսը վարձավճարով խաղացել է  «Տորպեդո-ԲԵԼԱԶ» ակումբում, որտեղ մշտապես խաղադաշտ է դուրս եկել հիմնական կազմում։
2012 թվականի մրցաշրջանի ավարտից հետո վերադարձել է «Միներ»։  2013 թվականի մրցաշրջանի կսեցին ավելի հաճախ է հայտնվել դաշտում, սովորաբար փոխարինում կատարելով։
2014 թվականի մարտին վարձավճարով տեղափոխվել է Բրեստի «Դինամո» ակումբ, Որտեղ սկսել է հանդես գալ կենտրոնական կամ եզրային հարձակվողի դիրքում։


=== Վիճակագրություն ===


=== Միջազգային ===
5 խաղ է անցկացրեր Բելառուսի երիտասարդական հավաքականում։


== Ձեռքբերումներ ==
Բելառուսի առաջնության արծաթե մեդալակիր-2010, 2011, 2013


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Ինդեպենդենսի շրջան (Արկանզաս)

Ինդեպենդենս (անգլ.՝ Independence County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.979 կմ² է, բնակչությունը՝ 36.647 մարդ (2007 թ. տվյալներով)։ Շրջկենտրոնն է Բեյտսվիլ բնակավայրը։ Կազմավորվել է 1820 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Կուբենա

Կուբենա  (ռուս.՝ Кубена), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոժուգա գետի ձախ ափին՝ 52,2 կմ հեռավորության վրա։ Գետի երկարությունը 368 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03020100112103000005276
Հիդրոլոգիական ուսումնասիրությունների կոդը - 103000527
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գռիձորի աղբյուրներ

Գռիձորի աղբյուրներ, հանքային աղբյուրներ Գեղամա լեռների շրջանում, Գռիձորում։ Քիմիական բաղադրությամբ և համով նման են Ջերմուկի հանքային ջրերին։ Սրանց ջերմաստիճանը համեմատաբար ցածր է՝ 14oC։ Առանձին աղբյուրների հոսքը մեկ վայրկյանում կազմում է մեկ լիտր։


== Ծանոթագրություններ ==